”Et stabilt blodsukker og væskebalance kan hjælpe mod graviditetskvalme. Ligesom stress og træthed er faktorer, der forværrer kvalme. Husk at lytte til kroppen; hvil dig, når du har brug for det og spørg om hjælp, hvis du har behov for støtte. Derudover kan B-vitamin hjælpe på graviditetskvalme. Men det er vigtigt, at du får alle B-vitaminerne og ikke kun et enkelt, ellers kan det skævvride den indre balance,” siger jordemoder Mia Skaarup Jørgensen.